
Piegādātājiem
Par iepirkuma LVC 2026/31/LIFE kvalifikācijas prasībām
Jautājums:
Jautājums ir noteikts kā konfidenciāls un nav izpaužams publiski, saskaņā ar ieinteresētā piegādātāja noteiktajiem ierobežojumiem.

Atbilde:
Pasūtītājs skaidro, ka 2026. gada 18. martā Elektronisko iepirkumu sistēmas e-konkursu apakšsistēmā (turpmāk – EIS) Pasūtītājs publicēja apspriedi ar piegādātājiem saistībā ar iepirkumu Nr. LVC 2026/31/LIFE “Vadlīniju izstrāde gar autoceļiem esošo aleju, koku rindu un atsevišķi augošu koku apsaimniekošanai” (turpmāk – Iepirkums) (https://eformsb.pvs.iub.gov.lv/show/ec2e5ce9-f6df-4446-b72a-3d986228a22e), kuras ietvaros jebkurš ieinteresētais piegādātājs bija tiesīgs uzdot jautājumus, sniegt komentārus un priekšlikumus. Līdz ar ko, Pasūtītājs uzskata, ka ieinteresētiem piegādātājiem bija dots pietiekošs laiks, lai iesniegtu priekšlikumus un komentārus par iepirkuma kvalifikācijas prasībām.

Pasūtītājs ir noteicis, ka Iepirkuma līguma izpildei pretendentam jānodrošina vismaz šādu speciālistu pieejamība:
(i) arborists (kokkopis) atbilstoši iepirkuma nolikuma 2. pielikuma “Kvalifikācija” 1.2.1.1. punktā noteiktajām prasībām; un
(ii) speciālists ar vismaz bakalaura grādu dabaszinātnēs (t.sk. mežsaimniecībā, bioloģijā, dendroloģijā vai radniecīgā nozarē) atbilstoši iepirkuma nolikuma 2. pielikuma “Kvalifikācija” 1.2.1.2. punktā noteiktajām prasībām.
Minētās kvalifikācijas prasības pretendentiem ir pieļaujams nodrošināt ar vienas un tās pašas personas starpniecību, ja attiecīgā persona vienlaikus atbilst abām iepriekš minētajām kvalifikācijas prasībām.

Pasūtītājs vērš uzmanību, ka Iepirkuma nolikuma 2. pielikums “Kvalifikācija” satur Pasūtītāja definētās prasības, kas attiecas uz Iepirkuma priekšmeta izpildi. Iepirkuma kvalifikācijas prasības, ciktāl tās nepamatoti neierobežo konkurenci, ir vienīgi Pasūtītāja rīcības brīvība. Vienlaikus informējam, ka ieinteresētais piegādātājs konkrētajā gadījumā nav ierobežots izmantot tam Publisko iepirkumu likuma piešķirtās tiesības apvienoties piegādātāju apvienībā vai arī piesaistīt apakšuzņēmēju, vai kā citādi organizēt savu darbību, lai nodrošinātu Iepirkuma prasību izpildi, tajā skaitā kvalifikācijas prasības un līguma izpildi.


Norādām, ka atbilstoši Iepirkuma Nolikuma 4. Pielikuma “Darba Uzdevums” 5.9. un 5.10. punktam Pasūtītājs organizēs Darba grupu. Tajā plānots pieaicināt Projekta “Ekoloģiskā tīkla izveide lapkoku praulgrauža aizsardzībai Baltijā” partnerus - Dabas Aizsardzības Pārvaldes speciālistu, Daugavpils universitātes pārstāvi un, pamatojoties uz parakstīto memorandu, LKAB pārstāvjus, kā arī citus speciālistus pēc nepieciešamības.

Līdz ar to, Iepirkuma kvalifikācijas prasības netiek grozītas un paliek spēkā esošajā redakcijā.

